[{"text_idx": "#000000", "text": "Dod o hyd i swydd"}, {"text_idx": "#000001", "text": "Mae gweithio yn y sector tai wedi fy ngalluogi i gwrdd a\u0302 chynifer o wahanol fathau o bobl"}, {"text_idx": "#000003", "text": "\u201cMae\u2019n debyg fy mod yn un o\u2019r unig bobl rwy\u2019n gwybod amdanynt yn MHA a ddewisodd yrfa yn y sector tai pan oeddwn yn fy arddegau, ar o\u0302l gwneud cwrs gradd mewn Polisi ac Ymarfer Tai yn UWIC."}, {"text_idx": "#000004", "text": "Mae gweithio yn y sector tai wedi fy ngalluogi i gwrdd a\u0302 chynifer o wahanol fathau o bobl, pobl na fyddwn efallai wedi cwrdd a\u0302 nhw mewn mathau eraill o waith. Nid yn unig mae gen i gydweithwyr sy\u2019n ysbrydoli, ond rwyf hefyd yn gweithio\u2019n agos gyda gwasanaethau statudol a llywodraeth, cyrff eraill yn y trydydd sector ac wrth gwrs fy nhenantiaid."}, {"text_idx": "#000005", "text": "Mae amrywiaeth anhygoel o bobl yn byw yn ein cartrefi ac mae gan bawb stori unigryw i\u2019w rhannu. Mae\u2019n dod a\u0302 chymaint o lawenydd pan welwch berson yr ydych wedi rhoi cartref iddyn nhw yn mynd ymlaen i lwyddo. Rwyf wedi gweithio gyda thenantiaid mewn sefyllfaoedd anodd iawn, sydd wedi cyflwyno heriau na fedrwn erioed fod wedi eu dychmygu. Mae pob cwsmer yn effeithio arnoch yn y swydd yma, ac mae hynny wedi fy ngalluogi i dyfu i fod y person yr ydw i heddiw; datblygu sgiliau a chael profiadau a hyder mae\u2019n debyg na fyddwn wedi eu cael pe byddwn wedi gweithio mewn diwydiant gwahanol."}, {"text_idx": "#000006", "text": "Mae gweithio i MHA wedi bod yn werth chweil; maent wedi buddsoddi ynof drwy gydol fy ngyrfa gyda chyfleoedd hyfforddiant, cymwysterau, cysgodi swydd a secondiadau. Cefais hefyd fy nerbyn yn ddiweddar ar raglen arweinwyr y dyfodol a fy enwebu mewn cystadleuaeth genedlaethol ar gyfer Arweinydd Ifanc 2017 gyda 24Housing, oedd yn uchafbwynt gyrfa. Os oes un peth y gallaf ddweud am MHA fel cyflogwr, a\u2019r gwahaniaeth a wnaethant i fy mywyd, hynny fyddai eu hymroddiad i gynnydd gyrfa staff. Cefais gynifer o gyfleoedd i ddatblygu\u2019n broffesiynol a phersonol yn ystod fy mlynyddoedd gyda\u2019r sefydliad.\u201d"}]